Nas Adila

Nas Adila Mohd. Dan (lahir 20 September 1986) merupakan seorang penyanyi dan pelakon wanita Malaysia. Beliau juga merupakan antara 14 orang pelajar yang terpilih untuk menyertai Akademi Fantasia Musim 7 pada tahun 2009.

Kehidupan peribadi
Adila pernah bertunangan dengan seorang jejaka berkerabat diraja Kedah bernama Putera Megat Azizul Azree Datuk Baharin pada 2008, namun pertunangan tersebut berakhir pada 2009 diatas sebab-sebab peribadi. Sekitar tahun 2010, Adila mula dikhabarkan sudah menemui pengganti apabila beliau mulai rapat dengan seorang lagi bekas bintang kelahiran Akademi Fantasia Musim 6, iaitu Aliff Razali. Setelah hampir lima tahun bercinta, mereka akhirnya berkahwin pada 12 Disember 2015 dan kini dikurniakan dua cahaya mata.

Kerjaya muzik
Kerjaya Nas Adila adalah bermula dengan menjadi penyanyi etnik kreatif setelah beliau merakamkan tiga album rakaman yang berjudul Kekasih Kerinduan, Istana Janji dan Cinta. Namun kesemua album tersebut gagal menaikkan namanya sebagai penyanyi baru pada ketika itu.

Pada awal 2009, Adila kemudian membuat keputusan untuk menyertai Akademi Fantasia Musim 7 dengan harapan namanya bakal kembali menyinar. Namun perjuangan beliau terhenti apabila telah tersingkir di konsert minggu kedua menjadikan beliau merupakan pelajar pertama yang tersingkir dalam musim ketujuh program realiti popular tersebut.

Pada tahun 2010, Adila kemudian menerbitkan album mini yang berjudul Bidadari Syurga dimana sewaktu pelancaran album tersebut beliau muncul dengan imej baru yang serba hitam. Perubahan imej tersebut adalah disebabkan beliau ingin menukarkan imej lama dirinya yang sebelum ini dikenali sebagai penyanyi etnik kreatif kepada penyanyi bergenre pop dance sebagai mengikuti peredaran perubahan genre muzik zaman sekarang. Beliau juga sanggup belajar menari dengan mengikuti kelas tarian dibawah bimbingan Linda Jasmine, iaitu bekas guru tari program realiti Akademi Fantasia demi menjayakan pelancaran album mini tersebut. Beberapa bulan selepas album tersebut dilancarkan, beliau kemudian berangkat ke negara jiran, iaitu Indonesia bagi menjalani proses penggambaran muzik video untuk single Bidadari Syurga. Beliau telah memilih dan menggunakan khidmat pelakon terkenal kelahiran Malaysia yang mencipta nama di negara jiran tersebut, Keith Foo sebagai model lelaki dalam muzik video tersebut.

Akademi Fantasia 7

Filemografi

Filem
 Tipah Tertipu The Movie (2005)

Drama
 Tabir Zulaikha (2015)

Teater
 Kita (2010)

Diskografi

Album studio
 Kekasih Kerinduan (2004)
 Istana Janji (2006)
 Cinta (2008)

EP 
 Bidadari Syurga (2010)

Single

Rujukan

Pautan luar
 
 
 

Kelahiran 1986
Orang hidup
Orang Malaysia berketurunan Melayu
Muslim Malaysia
Penyanyi wanita Malaysia
Pelakon wanita Malaysia
Peserta Akademi Fantasia